《古村居》
明代·释宗泐

古村民，古村居，古村有田复有庐。屋后桑麻四五区，屋前榆柳八九株。

老妇辟纑儿读书，青灯夜照三更初。牛角带经耕且锄，年年岁岁输官租。

圣人治世如唐虞，饱来击壤歌康衢。乌纱作巾白布襦，东邻西舍相招呼。

醉归兀兀杖自扶，古村民，古村居。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。